ΚΑΝΟΝΙΣΜΟΣ (ΕΟΚ) αριθ. 269/93 ΤΗΣ ΕΠΙΤΡΟΠΗΣ της 5ης Φεβρουαρίου 1993 για τον καθορισμό της οριστικής ενίσχυσης στην παραγωγή για ορισμένα μεταποιημένα προϊόντα με βάση την τομάτα, για την περίοδο εμπορίας 1992/93

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και ιδίως το άρθρο 3 παράγραφος 4 και το άρθρο 5 παράγραφος 5,

Εκτιμώντας:

ότι ο κανονισμός (ΕΟΚ) αριθ. 989/84 του Συμβουλίου της 31ης Μαρτίου 1984 περί καθορισμού επιπέδου εγγύησης για ορισμένα μεταποιημένα προϊόντα με βάση τα οπωροκηπευτικά (3), όπως τροποποιήθηκε τελευταία από τον κανονισμό (ΕΟΚ) αριθ. 1755/92 (4), και ιδίως για τα μεταποιημένα προϊόντα με βάση την τομάτα, θεσπίζει στο άρθρο 2 ότι η ενίσχυση στην παραγωγή μειώνεται για την τρέχουσα περίοδο εμπορίας όταν ξεπερασθεί το επίπεδο εγγύησης- ότι, εξάλλου, η υπέρβαση του επιπέδου εγγύησης υπολογίζεται με βάση τις ποσότητες που έχουν αποτελέσει αντικείμενο αιτήσεως για ενίσχυση στην παραγωγή στη διάρκεια της περιόδου εμπορίας 1992/93-

ότι ο κανονισμός (ΕΟΚ) αριθ. 989/84 καθόρισε, για την περίοδο εμπορίας 1992/93, επίπεδο εγγύησης που αντιστοιχεί σε ποσότητα νωπών τοματών 6 596 787 τόνων- ότι 4 317 339 τόνοι προορίζονται για την παρασκευή τοματοπολτού, και 1 543 228 τόνοι για την παρασκευή ολόκληρων αποφλοιωμένων τοματών και 736 220 τόνοι για την παρασκευή άλλων μεταποιημένων προϊόντων με βάση την τομάτα-

ότι, σύμφωνα με τις πληροφορίες που προσκόμισαν τα κράτη μέλη στο πλαίσιο του κανονισμού (ΕΟΚ) αριθ. 2010/92 της Επιτροπής της 2ας Ιουλίου 1992 για παρεκκλίσεις, για την περίοδο εμπορίας 1992/93, από τον κανονισμό (ΕΟΚ) αριθ. 1558/91 περί των λεπτομερειών εφαρμογής του συστήματος ενίσχυσης στην παραγωγή μεταποιημένων οπωροκηπευτικών (5), οι ποσότητες που αναφέρονται στις συμβάσεις που αποτέλεσαν αντικείμενο αίτησης για ενίσχυση στην παραγωγή ανέρχονται σε 3 639 989 τόνους για τον τοματοπολτό, σε 1 107 313 τόνους για τις ολόκληρες αποφλοιωμένες τομάτες και σε 849 279 τόνους για τα άλλα μεταποιημένα προϊόντα με βάση την τομάτα-

ότι από τα ανωτέρω προκύπτει ότι δεν υπάρχει υπέρβαση του κατωφλίου και ότι, ως εκ τούτου, η προσωρινή ενίσχυση στην παραγωγή για τα άλλα μεταποιημένα προϊόντα με βάση την τομάτα που ορίζεται με τον κανονισμό (ΕΟΚ) αριθ. 2023/92 (6) καθίσταται οριστική-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η προσωρινή ενίσχυση στην παραγωγή που καθορίζεται από τον κανονισμό (ΕΟΚ) αριθ. 2023/92 καθίσταται οριστική για τα προϊόντα που αναφέρονται στο παράρτημα Ι.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Φεβρουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 166 της 20. 6. 1992, σ. 5.

(3) ΕΕ αριθ. L 103 της 16. 4. 1984, σ. 19.

(4) ΕΕ αριθ. L 180 της 1. 7. 1992, σ. 25.

(5) ΕΕ αριθ. L 203 της 21. 7. 1992, σ. 11.

(6) ΕΕ αριθ. L 207 της 23. 7. 1992, σ. 11.

ΠΑΡΑΡΤΗΜΑ Ι

ΕΝΙΣΧΥΣΗ ΣΤΗΝ ΠΑΡΑΓΩΓΗ

"" ID="1">1. Διατηρημένες ολόκληρες αποφλοιωμένες τομάτες της ποικιλίας Roma και παρόμοιων ποικιλιών> ID="2">5,199"> ID="1">2. Κατεψυγμένες ολόκληρες αποφλοιωμένες τομάτες:"> ID="1">α) της ποικιλίας San Marzano> ID="2">10,531"> ID="1">β) της ποικιλίας Roma και παρόμοιων ποικιλιών> ID="2">7,427"> ID="1">3. Διατηρημένες αποφλοιωμένες τομάτες μη ολόκληρες ή σε τεμάχια"> ID="1">4. Διατηρημένες μη ολόκληρες αποφλοιωμένες τομάτες> ID="2">5,199"> ID="1">5. Κατεψυγμένες μη ολόκληρες αποφλοιωμένες τομάτες"> ID="1">6. Νιφάδες τομάτας> ID="2">97,462"> ID="1">7. Χυλός τομάτας με περιεκτικότητα σε ξηρά ύλη ίση ή ανώτερη από 7 % αλλά κατώτερη από 12 %:"> ID="1">α) με περιεκτικότητα σε ξηρά ύλη ίση ή ανώτερη από 7 %, αλλά κατώτερη από 8 %> ID="2">7,574"> ID="1">β) με περιεκτικότητα σε ξηρά ύλη ίση ή ανώτερη από 8 %, αλλά κατώτερη από 10 %> ID="2">9,089"> ID="1">γ) με περιεκτικότητα σε ξηρά ύλη ίση ή ανώτερη από 10 %> ID="2">11,110"> ID="1">8. Χυμός τομάτας με περιεκτικότητα σε ξηρά ύλη κατώτερη από 7 %:"> ID="1">α) με περιεκτικότητα σε ξηρά ύλη ίση ή ανώτερη από 5 %> ID="2">6,060"> ID="1">β) με περιεκτικότητα σε ξηρά ύλη ίση ή ανώτερη από 4,5 %, αλλά κατώτερη από 5 %> ID="2">4,797 ">